Kamu bisa jelasin ke aku soal Jaringan Epitel dalam bahasa sunda?

Jaringan épitél mangrupa jaringan anu ngalapisan bagian luar awak sarta sagala rupa organ dina awak. Épitel anu ngalapisan permukaan dina hiji saluran disebut éndotelium. Jaringan épitel diwangun kana sél-sél anu kasusun rapet, tampa rohang anatar sél. Kabéh sél-sél épitel némpél dina mémbran basal anu boga sipat nonséluler. Dumasar wangun, ukuran, sarta susunanana jaringan épitel mibanda loba fungsi. Jaringan épitel awak (kulit) bisa nangtayungan lapisan di handapna lantaran tatu mékanis, bahan kimia, mikroorganisme, sarta kulit nu garing. Jaringan épitel séjénna boga fungsi pikeun absorpsi (contona lapisan dina peujit lemes), transportasi contona anu aya dina peujit lemes. Jaringan épitel dina tubulus ginjal mibanda fungsi minangka tranportasi. Jaringan epitel séjén anu aya dina kelenjar késang mibanda fungsi pikeun éksrési. Jaringan épitel ogé bisa boga fungsi minangka éndokrin, contona kelenjar adrenal, sedengkeun jaringan épitel panarima rangsang (réséptor) kapanggih dina kuncup pangecap létah.